section_heading: Zemljopisni podaci
paragraph_text: Oko 96% površine parka Yellowstone nalazi se u saveznoj državi Wyoming, 3% u saveznoj državi Montana, a preostalih 1% u saveznoj državi Idaho. Park je od sjevera prema jugu dugačak oko 102&nbsp;km, a od zapada prema istoku oko 87&nbsp;km zračne linije. Površinom od 8.987&nbsp;km<sup>2</sup> nadmašuje veličinu dviju saveznih država Rhode Island i Delaware zajedno.